Rapport mill-Kummissjoni - Attivitajiet ta’ riċerka u żvilupp teknoloġiku ta’ l-Unjoni Ewropea Rapport Annwali 2004 [SEC(2005) 725] /* KUMM/2005/0233 finali */





[pic] | KUMMISSJONI TAL-KOMUNITAJIET EWROPEJ | Brussel 03.06.2005 KUMM(2005) 233 finali RAPPORT MILL-KUMMISSJONI Attivitajiet ta’ riċerka u żvilupp teknoloġiku ta’ l-Unjoni EwropeaRapport Annwali 2004[SEC(2005) 725] RAPPORT MILL-KUMMISSJONI Attivitajiet ta’ riċerka u żvilupp teknoloġiku ta’ l-Unjoni Ewropea Rapport Annwali 2004 (Test b'relevanza għall-EEA) 1. INTRODUZZJONI Il-politika ta’ riċerka ta’ l-Unjoni Ewropa qabdet direzzjoni lejn it-twettiq ta' l-għan ta' Liżbona sabiex l-Unjoni Ewropea tiġi ttrasformata f’ekonomija msejsa fuq l-għarfien li tkun kompetittiva, dinamika, u kapaċi għat-tkabbir ekonomiku sostenibbli. B'hekk, għandha tliet għanijiet marbuta ma' xulxin: - Li twassal għal Żona ta’ Riċerka Ewropea li tippermetti l-moviment ħieles ta’ l-għarfien u tar-riċerkaturi u tegħleb il-frammentazzjoni u d-duplikazzjoni tal-politika u l-attivitajiet ta’ riċerka fl-Ewropa. - Tkabbar il-livelli ta’ investiment fir-riċerka fl-Europa għal 3% tal-PGD ta’ l-Unjoni sa l-2010, b’żewġ terzi minnu li jkunu ġejjin mis-settur privat. - Tappoġġa u ssaħħaħ l-eċċellenza fir-riċerka sabiex tikseb l-ewwel żewġ għanijiet u billi ssaħħaħ u tikkumplimenta l-isforzi ta’ riċerka nazzjonali u tas-settur privat. Dan ir-rapport ikopri l-iżviluppi u l-attivitajiet waqt il-perjodu bejn Jannar 2003 u Marzu 2004. Ir-rapport tħejja in segwitu għall-Artikolu 173 tat-Trattat li jistabbilixxi l-Komunità Ewropea,[1] u l-Artikolu 4 tad-deċiżjoni dwar is-Sitt Program Kwadru.[2] Issa hemm ukoll mehmuż miegħu id-Dokument ta’ Ħidma tal-Kummissjoni li jipprovdi rappurtar aktar dettaljat kif ukoll anness statistiku. Bħala żieda mar-Rapport Annwali ta’ qabel, hemm inkluż tagħrif dwar l-iżviluppi fl-attivitajiet ta’ riċerka u ta’ żvilupp teknoloġiku li qed iseħħu fl-Istati Membri ta’ l-Unjoni Ewropea. 2. ATTIVITAJIET KOMUNITARJITA' RIċERKA U ŻVILUPP TEKNOLOġIKU 2.1. L-implimentazzjoni tas-Sitt Programm Kwadru Fl-2003, bis-saħħa ta’ l-ewwel sena sħiħa tas-Sitt Programm Kwadru, ittieħed pass ewlieni lejn il-ħolqien ta’ Żona Ewropea ta’ Riċerka. Il-Programm huwa wieħed mill-akbar programmi internazzjonali ta’ l-R&D fid-dinja, b'baġit ta' 17.5 biljun euro għall-perjodu 2002-06 (miżjud għal 19.2 biljun euro bit-tkabbir ta’ l-Unjoni). Minbarra Stati Membri ta’ l-Unjoni Ewropea, il-Programm huwa miftuħ għall-parteċipanti minn pajjiżi oħra permezz ta' ftehimiet ta' kooperazzjoni. Il-progress fuq l-għanijiet u l-prioritajiet Is-Sitt Programm Kwadru ntlaqa' tajjeb ħafna u kkonkorrew għalih bil-bosta. Tul l-2003, ġew ippreżentanti ’l fuq minn 16000 proposta li kienu jinvolvu kważi 160000 parteċipant minn aktar minn 50 pajjiż. Madwar 2600 minn dawn il-proposti ġew aċċettati għall-finanzjament (b’involviment ta’ aktar 27000 parteċipant). Taħt l-intestatura L-Iffukar u l-Integrazzjoni tar-Riċerka Komunitarja, ġew ippreżentati aktar minn 10000 proposta li minnhom intgħażlu ’l fuq minn 1,600 għall-finanzjament, li kienu jinvolvu xi 24000 parteċipant. Il-biċċa l-kbira minnhom (aktar minn 1100 proposta li ntgħażlu għall-finanzjament) kienu fis-seba’ prioritajiet tematiċi identifikati fis-Sitt Programm Kwadru, u għadd sinifikanti fl-attivitajiet orizzontali li jinvolvu l-SMEs u l-miżuri speċifiċi għall-appoġġ tal-kooperazzjoni internazzjonali. Barra minn hekk, l-attivitajiet il-ġodda introdotti fid-Sitt Program Kwadru dwar l-Appoġġ Xjentifiku għall-Politika u n-NEST ( New and Emerging Science and Technology /Xjenza u Teknoloġija Ġdid u Emerġenti) rat suċċess konsiderevoli b’128 proposta magħżula għall-finanzjament, fosthom 11-il proposta magħżula minn sejħa speċjali għal proposti bi tweġiba għall-epidemija tas-SARS. Is-sejħiet għall-proposti fl-intestatura l-Istrutturar taż-Żona ta’ Riċerka Ewropea wasslu għal kawżi 6000 proposta fl-2003, il-biċċa l-kbira minnhom taħt l-azzjonijiet tar-riżorsi umani u l-mobilità. Xi 880 minn dawn il-proposti ntgħażlu għall-finanzjament, li minnhom 700 kienu għar-rżorsi umani u l-mobilità, u l-oħrajn għall-finanzjament ta’ azzjonijiet għar-Riċerka u l-Innovazzjoni, l-Infrastrutturi tar-Riċerka u x-Xjenza u s-Soċjetà. Barra minn hekk, tnieda Portal tal-Mobilità tar-Riċerkaturi li jagħti tagħrif dwar opportunitajiet ta’ xogħol u ta’ finanzjament u tagħrif prattiku dwar karriera ta’ riċerka Ewropea. Taħt l-intestatura it-Tisħiħ tas-Sisien taż-Żona Ewropea ta’ Riċerka, ġiet introdotta attività ġdida fis-Sitt Programm ta’ Riċerka, l-inizjattiva ERANet – sabiex ikun hemm netwerking u ftuħ ta’ programmi ta’ riċerka nazzjonali reġjonali. L-inizjattiva kellha bidu tajjeb fl-2003 b’74 proposta li waslu wara l-ewwel sejħa u li minnhom intgħażlu 30 għall-finanzjament. Fir-rigward tat-tixrid tar-riżultati, l-azzjonijiet ta’ Riċerka u Innovazzjoni fis-6 Programm Kwadru, inkluż in-netwerk ta’ Ċentri ta’ Kollegament dwar l-Innovazzjoni, appoġġaw l-użu tar-riżultati tar-riċerka għall-għan ta’ l-innovazzjoni, filwaqt li l-attivitajiet ta’ riċerka orizzontali li jinvolvu l-SMEs ippermettew li kumpaniji iżgħar ikollhom aċċess għar-riċerka li taqdi l-ħtiġijiet tagħhom. Barra minn dan, is-servizz ta’ l-internet CORDIS għafas fuq l-għoti ta’ aċċess miftuħ għal tagħrif dwar il-proġetti Ewropej kif ukoll għal għadd ta’ attivitajiet ta’ intermedjazzjoni teknoloġika. L-adozzjoni u l-użu tar-riżultati tar-riċerka minn min ifassal il-politika hija karatteristika partikolari ta’ l-iskema ta’ l-Appoġġ Xjentifiku għall-Politika, u l-impenn u l-involviment ta’ pubbliku usa’ huma għan ta’ l-azzjonijiet Xjenza u Soċjetà. Fuq il-livell tal-proġetti individwali, ġew introdotti regoli u mekkaniżmi ta’ rappurtar li ġew definiti sabiex jippromwovu l-użu u t-tixrid tar-riżultati. Is-sensiela ta’ evalwazzjonijiet li saru tul is-sena kkonfermaw illi l-attivitajiet ta' riċerka Komunitarja taw kontribut kbir sew lill-bażi ta’ l-għarfiien xjentifika u teknoloġika Ewropea, flimkien mal-ħolqien ta’ netwerking u kollaborazzjoni estensivi bejn u fost ir-riċerkaturi Ewropej fis-setturi pubbliċi u privati u b’Valur Miżjud sinifikanti. Aspetti u strumenti finanzjarji L-implimentazzjoni u l-eżekuzzjoni baġitarja tal-Programm baqgħu mexjin sew, u dan kien riżultat kbir meta wieħed iqis il-livell ta’ rispons. Sa tmiem l-2003, kienu ffirmati 489 kuntratt b’impenn finanzjarju ta’ 1.64 biljun euro. Il-bqija tal-baġit ta’ l-2003 ġie allokat globalment, u mbagħad lill-kuntratti individwali tul l-2004. Innovazzjoni ewlenija tas-Sitt Programm Kwadru kienet l-introduzzjoni ta’ strumenti ġodda sabiex tkun possibbli massa kritika akbar ta' riżorsi u msieħba, kif ukoll awtonomija akbar fl-implimentazzjoni tal-proġetti. Mill-proposti ppreżentati fl-2003, intgħażlu għall-finanzjament ’il fuq minn 400 proġett li użaw dawn l-istrumenti. Sa tmiem l-2003, kienu ffirmati mat-80 kuntratt għal Proġetti Integrati u 30 għal Netwerks ta' Eċċellenza. Dawn jirrapreżentaw 53% u 11% rispettivament ta’ l-impenn finanzjarju tal-KE għall-kuntratti ffirmati fl-2003. Verifika ta’ l-effettività ta’ l-istrumenti bdiet fi tmiem l-2003 minn bord indipendenti mmexxi mill-Professur Marimon; il-bord irraporta f’Lulju 2004. Fl-aħħar, ġie maqbul, fl-2003, l-ewwel użu ta’ l-Artikolu 169 tat-Trattat, li jippermetti l-parteċipazzjoni Komunitarja fir-riċerka mmexxija b’mod konġunt mill-Istati Membri, u dan bis-saħħa tat-twaqqis tal-Partenarjat għall-Provi Kliniċi tal-Pajjiżi Ewropej u l-Pajjiżi li qed Jiżviluppaw ( European and Developing Countries Clinical Trials Partnership-EDCTP ) sabiex ikunu possibbli l-provi kliniċi għall-mediċinali u t-tilqim kontra l-HIV/AIDS, it-Tuberkolożi u l-Malarja. 2.2. Azzjonijiet oħra lejn il-ħolqien ta’ Żona Ewropea ta’ Riċerka Minbarra l-Programm Kwadru, l-Unjoni Ewropea ħadet għadd ta’ passi importanti oħra lejn il-ħolqien ta’ Żona ta’ Riċerka Ewropea: - F’dak li għandu x’jaqsam mat-titjib tar-riżorsi umani, il-Kummissjoni ppubblikat proposti[3] għat-titjib tal-karrieri ta’ riċerka fl-Ewropa, fosthom il-ħolqien ta’ Karta Ewropea u Kodiċi ta’ Mġiba Ewropew. - It-tnedija ta’ dibattitu madwar l-Ewropa dwar il-ġejjieni ta’ l-universitajiet Ewropej. Dokument ta’ konsultazzjoni ġie ppubblikat f’Jannar 2003 u saret konferenza kbira f’Liege, il-Belġju, f’April 2004. - Sabiex titmexxa ’l quddiem id-dimensjoni internazzjonali taż-Żona Ewropea ta’ Riċerka, tkomplew negozjati dwar ftehimiet ta’ kooperazzjoni bilaterali fix-xjenxa u t-tekonoloġija ma' msieħba fir-reġjun tal-Mediterran, l-Iżvizzera, il-Messiku, il-Brażil, iċ-Ċilì, l-Istati Uniti, ir-Russja u l-Ukrajina. - Inkiseb progress fil-pjan ta’ azzjoni għax-Xjenza u s-Soċjetà, u tlestew tliet azzjonijiet (in-nisa u l-industrija, in-nisa u t-tkabbir, u r-riċerka u l-prospettiva). - Sar progress konsiderevoli fit-twaqqif ta’ politika spazjali Ewropea, bil-pubblikazzjoni ta’ Green Paper u mbagħad White Paper tul l-2003, u ftehim ta’ kooperazzjoni ffirmat bejn l-Unjoni Ewropea u l-Aġenzija Spazjali Ewropea. - Bis-saħħa ta’ Komunikazzjoni tal-Kummissjoni f’Jannar 2004, inkiseb livell politiku għad-dibattitu dwar l-appoġġ għar-riċerka bażika fl-Ewropa u l-ħolqien ta’ Kunsill Ewropew għar-Riċerka. - Twaqqfu l-ewwel Pjattaformi Teknoloġiċi sabiex jingħaqdu l-partijiet interessati u jiġu definiti aġendi strateġiċi għar-riċerka għal teknoloġiji kruċjali, fotshom l-oqsma taċ-ċelluli tal-fjuwil bl-idroġenu u n-nanoelettronika. - F’ Marzu 2003, ġiet stabbilita strateġija Ewropea għax-xjenzi tal-ħajja u l-bioteknoloġija. - Tnediet azzjoni ta’ tħejjija ta’ tliet snin għar-riċerka fis-Sigurtà, sabiex titwitta t-triq għal Programm sħiħ mill-2007. - L-implimentazzjoni ta’ l-azzjoni pilota Reġjuniet ta’ l-Għarfien sabiex jitħeġġeg il-ħolqien ta’ ekonomiji reġjonali msejsa fuq l-għerf bis-saħħa tar-riċerka. 3. ŻVILUPPI FL-ISTATI MEMBRI U L-APPLIKAZZJONI TAL-METODU MIFTUħ TA’ KOORDINAZZJONI L-2003 kienet ukoll sena importanti għall-implimentazzjoni tal-Metodu Miftuħ ta’ Koordinazzjoni fil-qasam tal-politika ta’ riċerka bis-saħħa ta’ l-applikazzjoni tiegħu għall-għan tat-tkabbir ta’ l-investimenti fir-riċerka għal 3% tal-PGD ta’ l-Unjoni Ewropea. F’April 2003, il-Kummissjoni nediet Pjan ta’ Azzjoni li jipproponi miżuri li għandhom jittieħdu fuq livell Ewropew, nazzjonali u reġjonali. Wara dan, twaqqfu gruppi ta’ esperti mill-Istati Membri f’sitt oqsma taħt il-Kumitat għar-Riċerka Xjentifika u Teknika (CREST) bħala l-ewwel ċiklu fl-applikazzjoni tal-metodu Miftuħ ta’ Koordinazzjoni għall-għan ta’ 3%. Fi qbil ma’ l-għan tat-3%, kważi l-Istati Membri kollha ffissaw miri għat-tkabbir ta’ l-investiment fl-R&D. L-aħħar informazzjoni tagħti x’tifhem li l-biċċa l-kbira ta’ l-Istati Membri żiedu l-livell tal-finanzjament pubbliku ta’ l-R&D mill-2002, iżda għad fadal aktar progress sostanzjali xi jsir sabiex jintlaħaq il-1% tal-PGD. F’dik li hi public policy mix, l-appoġġ għall-investiment fl-R&D permezz ta’ miżuri fiskali qed isir dejjem aktar importanti. Il-bixriet fl-investimenti fis-settur privat huma anqas ċari, u l-qagħda hija differenti ħafna minn Stat Membru għall-ieħor. Madankollu, jidher ċar illi jeħtieġ progess kbir sabiex il-livell jilħaq it-2% tal-PGD. 4. PROSPETTIVA L-implimentazzjoni tas-Sitt Programm Kwadru miexja sew u skond il-kalendarju prestabbilit. Ir-rispons dejjem aktar qawwi mill-komunità tar-riċerka juri s-sehem importanti tiegħu fil-promozzjoni ta' l-isforzi ta' riċerka Ewropej. Ġew aġġornati kemm-il darba l-Programmi ta’ Ħidma għall-Programmi Speċifiċi tas-Sitt Programm Kwadru. Sa tmiem l-2004, il-Programm ta’ Ħidma għall-programm ‘Integrazzjoni u tisħiħ’ (Trattat KE) ġie aġġornat 14-il darba, il-programm ta’ ħidma għall-programm ‘Strutturar’ (Trattat KE) tmien darbiet, u l-programm ta’ ħidma għall-programm ‘Nukleari' (Trattat Euratom) darbtejn. Kull aġġornament jiġġenera l-kontenut għas-sejħiet ġodda għall-proposti. B’kollox, madwar 120 proposta ġew ippubblikati sa tmiem l-2004. Fl-istess ħin, il-Kummissjoni qiegħda ttejjeb l-implimentazzjoni tal-Programm sabiex tindirizza t-tħassib tal-komunità tar-riċerka u r-rakkomandazzjonijiet ta’ l-eżerċizzji ta’ monitoraġġ u evalwazzjoni, fosthom ir-rapport tal-bord ta’ livell għoli dwar l-effettività ta’ l-Istrumenti tas-Sitt Programm Kwadru.[4] Il-Kummissjoni stipulat dawn il-miżuri fit-tweġiba tagħha għar-rakkomandazzjonijiet tal-bord u waqqfet pjan ta’ azzjoni sabiex tirrazzjonalizza u tħaffef il-proċeduri. Il-Kummissjoni tat priorità lir-riċerka fil-baġit u l-proposti ta’ politika tagħha għall-perjodu 2007-13.[5] F’Ġunju 2004, il-Kummissjhoni nediet id-dibattitu dwar it-tħejjija tas-Seba’ Programm Kwadru,[6] li jipprevedi politika Ewropea aktar ambizzjuża biex tappoġġa r-riċerka sabiex iseħħ il-progress lejn l-għan ta’ Liżbona. Wara dan id-dibattitu, il-Kummissjoni ippreżentat il-proposti tagħha għas-Seba' Programm Kwadru f'April 2005. AKTAR TAGħRIF AKT ar dettalji huma inklużi fid-Dokument ta’ Ħidma tal-Kummissjoni mehmuż ma’ dan ir-Rapport. Għal aktar tagħrif, dawn li ġejjin huma disponibbli għall-pubbliku: - Rapporti Annwali ta’ Monitoraġġ għall-Programm Kwadru u għall-Programmi Speċifiċi, li jipprovdu sommarju konċiż u indipendenti tal-progress u tal-kwalità tal-miżuri meħuda għall-implimentazzjoni tal-programmi. - Rapporti ta’ Valutazzjoni fuq medda ta’ ħames snin li jeżaminaw l-implimentazzjoni u l-kisbiet ta’ l-attivitajiet ta’ riċerka Komunitarji tul il-ħames snin ta' qabel. - Ir-Rapport Ewropew dwar l-Indikaturi tax-Xjenza u t-Teknoloġija, li fihom deskrizzjonijiet, statistika u analiżi dettaljata ta’ l-attivitajiet RTD Ewropej u nazzjonali fil-kuntest dinji. - Rapporti taċ-Ċifri Ewlenin ippubblikati kull sena, li jipprovdu sett ta' indikaturi sabiex tingħaraf il-qagħda ta' l-Ewropea fix-xjenza, it-teknoloġija u l-innovazzjoni. - Statistika Annwali dwar ir-Riċerka u l-Iżvilupp (Eurostat): li jkun fiha statistika internazzjonali dwar baġits ta’ l-R&D li tista’ titqabbel, nefqa għall-R&D, staff u brevetti ta’ l-R&D fl-Istati Membri, maqsuma skond ir-reġjuni. - Statistika dwar ix-Xjenza u t-Teknoloġija fl-Ewropa, ippubblikata bħala parti mill-kollezzjoni “Panorama of the European Union” (Panaroma ta’ l-Unjoni Ewropea) (DĠ/Riċerka/Eurostat) - Studji u analiżi ppubblikati f’rabta mal-programmi RTD Komunitarji u li jindirizzaw kwistjonijiet speċifiċi għall-oqsma ta’ l-RTD koperti minnhom. Bosta minn dawn id-dokumenti jistgħu jinkisbu jew jiġu ordnati minn fuq is-siti ta’ l-Internet tal-Kummissjoni: - EUROPA, is-sit ġenerali tal-Kummissjoni: http://europa.eu.int/ - Is-sit CORDIS li fih tagħrif kompresiv dwar il-Programm Kwadru RTD: http://www.cordis.lu - Is-sit tad-Direttorat Ġenerali tal-Kummissjoni għar-Riċerka: - Is-sit tad-Direttorat Ġenerali tal-Kummissjoni għas-Soċjetà Informatika: http://europa.eu.int/information_society/index_en.htm - Is-sit tad-Direttorat Ġenerali tal-Kummissjoni għall-Intrapriża: http://europa.eu.int/comm/dgs/enterprise/ - Is-sit tad-Direttorat Ġenerali tal-Kummissjoni għall-Enerġija u t-Trasport: http://europa.eu.int/comm/dgs/energy_transport/index.html - Iċ-Ċentru għar-Riċerka Konġunta (JRC): http://www.jrc.cec.eu.int/ - Is-sit ta’ l-Eurostat: http://europa.eu.int/comm/eurostat [1] “Fil-bidu ta’ kull sena, il-Kummissjoni għandha tibgħat rapport lill-Parlament Ewropew u lill-Kunsill. Dan ir-rapport għandu jinkludi informazzjoni dwar attivitajiet ta’ riċerka u żvilupp teknoloġiku u t-tixrid tar-riżultati tul is-sena ta’ qabel, u l-programm ta’ ħdima għas-sena attwali” [2] Deċiżjoni Nru 1513/2002/KE tas-27 ta’ Ġunju 2004. Artikolu 4 « Fil-kuntest tar-rapport annwali li għandu jiġi sottomess lill-Kummissjoni skond Artikolu 173 tat-Trattat, il-Kummissjoni għandha tirraporta fid-dettall il-progress li jkun sar fl-implimentazzjoni tas-sitt programm kwadru u b'mod partikolari l-progress lejn l-objettivi tiegħu u l-kisba tal-prijoritajiet imniżżla taħt kull intestatura ta' Anness I; informazzjoni dwar l-aspetti finanzjarji u l-użu ta' l-istrumenti għandhom ikunu inklużi wkoll. » [3] COM(2003) 436, tat-18.7.2003. [4] COM(2004) 574 SEC(2004)1057, tas-27.8.2004 [5] COM(2004) 101, ta’ l-10.2.2004. COM(2004) 487, ta’ l-14.7.2004. [6] COM(2004) 353, tas-16.6.2004.